Choong Ewe Beng

Datuk Choong Ewe Beng,  (29 Mei 1930 – 28 Januari 2013) juga dikenali sebagai Eddy Choong merupakan pemain badminton Malaysia dan adik kepada David Choong dan pernah bergandingan bersama menerusi beregu lelaki.

Biografi 
Ewe Beng, juga dikenali sebagai Eddy, merupakan seorang berketurunan Cina Malaysia yang dilahirkan pada 29 Mei 1930. Beliau merupakan anak lelaki ketiga dari keluarga yang kaya di Pulau Pinang. Bapa beliau merupakan Datuk Choong Eng Hai dan ibu beliau merupakan Datin Ho Guat Im. 

Choong mendapat pendidikan awal di Pulau Pinang sebelum melanjutkan pelajaran dalam bidang undang-undang dan perubatan di England pada tahun 1950-an.

Beliau telah memenangi pelbagai gelaran kebangsaan dan antarabangsa sepanjang 1949 sehingga 1966. Beliau banyak memenangi ketika bergandingan bersama abangnya, David Choong, dan sepupunya, Amy Choong. 

Choong pernah memenangi perseorang lelaki menerusi Kejohanan Badminton Terbuka Seluruh England sebnayak empat kali dari 1953 sehingga 1957. Beliau merupakan ahli pasukan lelaki Tanah Melayu dalam Piala Thomas yang telah memenangi kejuaraan pada tahun 1955 sebelum kalah kepada pasukan Indonesia pada tahun 1958. 

Pada 1959, Choong mengahwini Maggie Thean Sun Lin dan telah dikurniakan 4 orang anak lelaki – Finn, Lionel, Antonio dan Jorgen. Choong telah meninggal dunia pada 28 Januari 2013 di usia 82 tahun.

Isu perkauman
Eddy juga merupakan penganjur yang kuat dalam kesaksamaan kaum. Sebahagiannya disebabkan oleh pengalaman silam sewaktu zaman kanak-kanaknya, beliau amat sensitif terhadap isu perkauman. Eddy menyaksikan persembahannya dalam badminton sebagai cara menunjukkan bahawa semua kaum boleh sama-sama baik dalam sukan.

Pada acara All England 1956, beliau enggan menghadiri majlis makan malam perayaan tradisional kerana beliau merasakan penganjur melayannya dengan tidak adil kerana diskriminasi kaum. Pada kesempatan yang lain, Jørn Skaarup dari Denmark menyerahkan perlawanan kepada Choong di mana beliau merasakan rakyat Malaysia diperlakukan tidak adil. Skaarup memperoleh penghormatan dan persahabatan Choong dengan permainannya yang adil.

Persaraan
Eddy menetap di Pulau Pinang untuk bersara. Selepas menamatkan kerjayanya sebagai pemain badminton, beliau membela anjing dan berlumba kereta pantas dan go-kart. Beliau merupakan pemandu yang baik dan membina nama dalam perlumbaan motor selepas memenangi banyak gelaran dari 1967 hingga 1982. Eddy juga merupakan pengerusi Kumpulan Hock Hin Bersaudara yang merupakan perniagaan keluarganya dalam pembangunan hartanah dan perumahan. Tambahan pula, Eddy terlibat di peringkat tinggi dalam persatuan kennel di Malaysia.

Pada tahun 1995, Eddy menjadi naib presiden Persatuan Badminton Pulau Pinang dan pengerusi Persatuan Teknikal Persatuan Badminton Malaysia. Beliau menumpukan perhatian pada pembangunan badminton di Pulau Pinang. Choong menggunakan wang sendiri untuk menukarkan kilang keluarga kepada stadium badminton dalaman pertama di Pulau Pinang. Beliau kemudian melaburkan RM 1.5 juta untuk membina Dewan Badminton Antarabangsa Pulau Pinang. Ia dibuka pada tahun 1992.

Pencapaian

Anugerah

Anugerah Malaysia
  :
  Darjah Setia Pangkuan Negeri (DSPN) - Datuk

Rujukan

Sumber 
 Eddy Choong - MSN Encarta(  2009-10-31)
 Eddy Choong, Fred Brundle: Badminton. Foyles Handbooks, London, Foyle, 1955
 Eddy Choong, Fred Brundle: The Phoenix Book of Badminton – Its history, the development of the shuttlecock, the diversity of style and tactics, and the badminton world of today, London, Phoenix Sports Books, 1956

Pautan luar
 Laman web rasmi

Kelahiran 1930
Kematian 2013
Pemain badminton Malaysia
Orang Malaysia berketurunan Cina
Orang dari Pulau Pinang
Penulis bukan fiksyen Malaysia